**KLAIPĖDOS MIESTO SAVIVALDYBĖS TARYBA**

**STRATEGINĖS PLĖTROS KOMITETAS**

**POSĖDŽIO PROTOKOLAS**

2014 m. gegužės 26 d. Nr. TAR – 59

Klaipėda

Posėdis įvyko 2014-05-26. Pradžia 13.30 val.

Posėdžio pirmininkas – Artūras Razbadauskas.

Posėdžio sekretorė – Lietutė Demidova.

Posėdyje dalyvauja komiteto narė Lina Skrupskelienė, Arūnas Barbšys, Strateginio planavimo skyriaus vedėja Indrė Butenienė.

Darbotvarkė patvirtinta bendru sutarimu:

Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-16 „Dėl Klaipėdos miesto savivaldybės 2014-2016 metų strateginio veiklos plano patvirtinimo“ pakeitimo. Pranešėja I. Butenienė

SVARSTYTA. Klaipėdos miesto savivaldybės tarybos 2014 m. sausio 30 d. sprendimo Nr. T2-16 „Dėl Klaipėdos miesto savivaldybės 2014-2016 metų strateginio veiklos plano patvirtinimo“ pakeitimas.

Pranešėja – I. Butenienė. Sako, kad sprendimo projektas rengtas vadovaujantis Savivaldybės administracijos struktūrinių padalinių pateiktais prašymais dėl strateginio veiklos plano programų tikslinimo ir Kontrolės ir audito tarnybos 2014 m. sausio 7 d. raštu Nr. KAT 13-(3,4)-2 „Dėl 2013 m. finansinio audito metu nustatytų trūkumų ir neatitikimų“ Savivaldybės administracijai pateiktomis rekomendacijomis.

Siūlomi keitimai programose:

Miesto urbanistinio planavimo programa (Nr. 01). Papildyti programos priemonę 010102 „Detaliųjų planų rengimas“ nauja papriemone „Teritorijos tarp Bangų g., Baltikalnio ir Tilžės gatvių detaliojo plano, patvirtinto Klaipėdos miesto tarybos 1998-12-22 sprendimu Nr. 214, pakeitimas“.

Savivaldybės valdymo programa (Nr. 03). Paaiškėjus ES projekto „Centralizuotas savivaldybių paslaugų perkėlimas į elektroninę erdvę“ finansavimo ir veiklų įgyvendinimo planui, 2014 m. planuojama atlikti 70 proc., o 2015 m. 30 proc. projekto veiklų. Todėl programoje reikia atitinkamai numatyti finansavimo apimtis priemonei 010203 „Centralizuotas savivaldybių paslaugų perkėlimas į elektroninę erdvę“: 2014 m. - 28,2 tūkst. Lt, o 2015 m. - 12,1 tūkst. Lt (finansavimo šaltinis ES lėšos).

Smulkaus ir vidutinio verslo plėtros programa (Nr.04). Atsižvelgiant į Investicijų ir ekonomikos departamento 2014 m. vasario 28 d. raštą Nr. VS-1362 „Dėl smulkiojo ir vidutinio verslo plėtros programos (Nr. 04) pakeitimo“, siūloma patikslinti priemonės 010202 „Buvusio tabako fabriko pritaikymas Klaipėdoje kūrybinių industrijų plėtrai“ finansavimo apimtis, grafoje „2014-ųjų metų asignavimų planas“ (finansavimo šaltinis ES lėšos) vietoje 3396,1 tūkst. Lt įrašant 3772,9 tūkst. Lt.

Aplinkos apsaugos programa (Nr. 05). Atsižvelgiant į Miesto ūkio departamento 2014 m. gegužės 8 d. raštą Nr. VS-2607 „Dėl 2014–2016 metų SVP pakeitimo“, siūloma patikslinti priemonės 010104 „Požeminių ar pusiau požeminių konteinerių ir aikštelių įrengimas“ finansavimo apimtis, grafoje „2014-ųjų metų asignavimų planas“ (finansavimo šaltinis SB(VRL) - vietinės rinkliavos likučio lėšos) vietoje 1860 tūkst. Lt įrašant 3160 tūkst. Lt ir patikslinant produkto rodiklio „Įrengta požeminių ar pusiau požeminių konteinerių aikštelių, vnt.“ reikšmę, vietoje 50 vnt. įrašant 77 vnt.

Susisiekimo sistemos priežiūros ir plėtros programa (Nr.06). Kelių priežiūros ir plėtros programoje paskirstomos lėšos pagal planuotas priemones.

2013 m. teikta paraiška ES struktūriniams fondams tilto per Danės upę Pilies gatvėje kapitalinio remonto finansavimui gauti, tačiau paraiška patenkinta nebuvo. Todėl siūloma patikslinti planuojamas finansavimo apimtis priemonei 010105 „Tilto per Danės upę Pilies gatvėje, Klaipėdoje**,** kapitalinis remontas“ vykdyti, grafoje „2014-ųjų metų asignavimų planas“, finansavimo šaltinis ES lėšos, vietoj 2472,5 tūkst. Lt nurodant 0 Lt. Siekiant kuo greičiau užbaigti tilto per Danės upę Pilies gatvėje kapitalinio remonto darbus, siūloma programoje patikslinti produkto kriterijaus reikšmę ir numatyti, kad projektas bus 100 proc. įgyvendintas 2014 m. Atitinkamai siūloma koreguoti projekto finansavimo apimtis 2014 m.: grafoje „2014-ųjų metų asignavimų planas“ įrašyti papildomą finansavimo šaltinį SB(VP) (Savivaldybės biudžeto viršplaninės lėšos) ir numatyti, kad iš šio finansavimo šaltinio 2014 m. būtų skirti 7448,5 tūkst. Lt.

Infrastruktūros objektų plėtros ir priežiūros programa (Nr. 07). Yra pataisymų, dėl jų buvo diskutuota Miesto ūkio ir aplinkosaugos komitete. Siūloma 50 tūkst. Lt (finansavimo šaltinis SB) sumažinti finansavimo apimtį 010102 priemonei ,,Švaros ir tvarkos užtikrinimas bendro naudojimo teritorijose“, nes organizuojant papriemonės „Savivaldybei priskirtų teritorijų sanitarinis valymas, parkų, skverų, žaliųjų plotų želdinimas ir aplinkotvarka“ vykdymą, sutaupyta lėšų.

Ugdymo proceso užtikrinimo programa (Nr. 10). Lietuvos Respublikos Švietimo ir mokslo ministerija pasiūlė Klaipėdos miesto savivaldybei įgyvendinant Švietimo įstaigų modernizavimo programą skirti po 230 tūkst. Lt Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos, Klaipėdos „Smeltės“ progimnazijos pastatų vidaus patalpoms modernizuoti (2014-01-08 raštas Nr. SR-27) su sąlyga, kad savivaldybė turi padengti iš savivaldybės biudžeto lėšų po 20 procentų savo lėšų nuo šių projektų energetinių išlaidų vertės (ES fondų lėšų suma nurodyta finansavimo ir adminitravimo sutartyje su Ūkio ministerija). Siūloma įtraukti į programą dvi naujas priemonės 020101 „Bendrojo ugdymo mokyklų pastatų modernizavimas“ papriemones: „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, elektros instaliacijos ir apšvietimo remonto darbai ir „Klaipėdos „Smeltės“ progimnazijos pastato Klaipėdoje, Reikjaviko g. 17, elektros instaliacijos ir apšvietimo remonto darbai“. Savivaldybės bendrafinansavimo lėšas šioms papriemonėms finansuoti - atitinkamai 120 tūkst. Lt ir 140 tūkst. Lt siūloma numatyti iš savivaldybės biudžeto viršplaninių lėšų (finansavimo šaltinis SB(VP)).

Kūno kultūros ir sporto plėtros programa (Nr. 11) ir Socialinės atskirties mažinimo programa (Nr. 12) ( pakeitimai dėl likučio).

Sveikatos apsaugos programa (Nr. 13). Klaipėdos miesto savivaldybės tarybos 2014 m. vasario 27 d. sprendimu Nr. T2-46 pritarus BĮ Klaipėdos miesto visuomenės sveikatos biuro dalyvavimui partnerio teisėmis URBACT projekte„Sveikas senėjimas“ reikia įtraukti į programą naują priemonę 010104 „URBACT projekto „Sveikas senėjimas“ įgyvendinimas" ir numatyti jos finansavimo apimtis: 2014 m. - 92,6 tūkst. Lt (finansavimo šaltinis ES), 2015 m. – 66,6 tūkst. Lt. Taip pat siūloma papildyti programos produkto vertinimo kriterijų sąrašą, įrašant vertinimo kriterijus ir jų reikšmes, susijusias su nauja priemone.

A. Barbšys siūlo „Smeltės kvartalo gatvių kapitalinis remontas“ neskirtas 2014 metais kelių plėtros ir priežiūros lėšas (216 tūkst. Lt) atstatyti 2015 metais.

NUTARTA. Pritarti pateiktam sprendimo projektui su pastaba: atstatyti „Smeltės kvartalo gatvių kapitaliniam remontui“ sumažintą finansavimą 2015 metais.

Posėdis baigėsi 14.00 val.

Posėdžio pirmininkas Artūras Razbadauskas

Posėdžio sekretorė Lietutė Demidova